
PL-x 76/2021

RAPORT COMUN
asupra
Proiectului de Lege  pentru modificarea art.34 din Legea îmbunătăţirilor funciare nr.138/2004	

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru agricultură, silvicultură, industrie alimentară şi servicii specifice au fost sesizate, cu dezbaterea în fond, a Proiectului de Lege pentru modificarea art.34 din Legea îmbunătăţirilor funciare nr.138/2004, prin adresa nr. PL-x 76/2021 din 1 februarie 2021.
Senatul, în calitate de primă Cameră sesizată, a adoptat proiectul de lege în ședința din 28 decembrie 2020, ca urmare a depășirii termenului de adoptare, potrivit art.75 alin.(2) teza a III-a din Constituția României republicată.
Consiliul Legislativ a avizat favorabil proiectul de lege cu observații și propuneri, conform avizului nr. 1064 din 16 octombrie 2020.
Consiliul Economic și Social a avizat favorabil inițiativa legislativă, conform avizului nr. 10088 din 22 octombrie 2020.
Comisia pentru industrii şi servicii a avizat favorabil proiectul de lege, conform avizului nr. 4c-3/79/2021.
Comisia pentru administraţie publică şi amenajarea teritoriului a avizat negativ inițiativa legislativă, conform avizului nr. 4c-7/46/2021.
Proiectul de lege are ca obiect de reglementare modificarea art. 34 din Legea nr.138/2004, cu modificările și completările ulterioare, intervenția legislativă vizând, potrivit expunerii de motive, să se înlocuiască „acordul scris al proprietarilor întrucât sunt multe situații când investițiile sunt îngreunate sau blocate din cauza faptului că proprietarii nu pot fi identificați”.
În conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, comisiile au examinat inițiativa legislativă în ședințe separate.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința din 5 aprilie 2022. La lucrările Comisiei membrii acesteia au fost prezenţi conform listei de prezenţă.
La dezbateri au participat ca invitați, în conformitate cu prevederile art. 55 din Regulamentul Camerei Deputaţilor, domnul Iulian Bucur, secretar de stat și doamna Elena Filip, director în cadrul Ministerului Agriculturii și Dezvoltării Rurale.
În urma examinării proiectului de lege şi a opiniilor exprimate de către membrii comisiei, s-a hotărât cu unanimitate de voturi, să transmită Comisiei juridice, de disciplină și imunități un raport preliminar de adoptare a proiectului de Lege pentru modificarea art.34 din Legea îmbunătățirilor funciare nr.138/2004, cu amendamentele admise redate în anexa care face parte integrantă din prezentul raport.
Membrii Comisiei juridice, de disciplină și imunități au examinat inițiativa legislativă în ședința desfășurată în sistem mixt, din ziua de 12 aprilie 2022.
La ședința Comisiei juridice, de disciplină și imunități deputații au fost prezenți conform listei de prezentă.
În urma examinării inițiativei legislative și a opiniilor exprimate, membrii celor două Comisii sesizate în fond au hotărât, cu majoritate de voturi, să supună plenului Camerei Deputaților adoptarea Proiectului de Lege pentru modificarea art.34 din Legea îmbunătăţirilor funciare nr.138/2004, cu amendamente admise și amendamente respinse cuprinse în  Anexele nr. 1 și 2, care fac parte integrantă din prezentul raport comun.
	În raport cu obiectul şi conţinutul reglementării, inițiativa legislativă face parte din categoria legilor organice.

[bookmark: _GoBack]Anexa nr.1

AMENDAMENTE ADOPTATE -  PLx nr. 76/2021 

	Nr.
Crt.
	Text Legea 138/2004 a îmbunătăților funciare
	Text Senat
	Text propus de Comisie
(autorul amendamentului)
	Motivarea amendamentelor

	0
	1
	2
	3
	4

	1. 
	
	LEGE
pentru  modificarea art.34 din Legea îmbunătăților funciare nr.138/2004
	LEGE
pentru  modificarea și completarea Legii îmbunătăților funciare nr.138/2004 și pentru modificarea art. III alin. (1), (1¹) și (3) din Legea nr. 269/2015 privind aprobarea Ordonanței de urgență a Guvernului nr. 4/2015 pentru modificarea Ordonanței de urgență a Guvernului nr. 82/2011 privind unele măsuri de organizare a activității de îmbunătățiri funciare
	

	2. 
	
	Art.I.- Legea îmbunătăților funciare nr.138/2004, republicată în Monitorul Oficial al României, Partea I, nr.88 din 13 februarie 2004, cu modificările și completările ulterioare, se modifică și va avea următorul cuprins:

	Art. I – Legea îmbunătăților funciare nr.138/2004, republicată în Monitorul Oficial al României, Partea I, nr.88 din 13 februarie 2009, cu modificările și completările ulterioare, se modifică și se completează după cum urmează:

	

	3. 
	Art.33 alin.(1)-


c)în cazul în care contractele prevăzute la lit. b) nu cuprind explicit acordul proprietarilor terenurilor şi/sau aceştia nu pot fi identificaţi, titularii autorizaţiilor vor publica o notificare privind intenţia de a executa lucrările, la sediul primăriei comunei, oraşului sau municipiului pe raza căreia/căruia se află terenurile pe care urmează să fie executate lucrările, identificând aceste terenuri conform modalităţilor prevăzute la lit. a). În acest caz notificarea constituie titlul pentru emiterea certificatului de urbanism şi a autorizaţiei de construire;
	
	1. La articolul 33, lit. c) a alineatului (1) se modifică și va avea următorul cuprins:
c)în cazul în care contractele prevăzute la lit. b) nu cuprind explicit acordul proprietarilor terenurilor şi/sau aceştia nu pot fi identificaţi, titularii autorizaţiilor vor publica o notificare privind intenţia de a executa lucrările, la sediul primăriei comunei, oraşului sau municipiului pe raza căreia/căruia se află terenurile pe care urmează să fie executate lucrările, identificând aceste terenuri conform modalităţilor prevăzute la lit. a). În acest caz notificarea devine după 10 zile calendaristice titlul pentru emiterea certificatului de urbanism şi a autorizaţiei de construire;
	

	4. 
	Art. 34

(1) Administrația, organizațiile și federațiile pot dobândi, în condițiile legii, un drept de servitute asupra terenului unui proprietar, acolo unde se justifică din motive tehnice și economice, cu acordul scris al proprietarilor de teren, potrivit legii.




(2) Reprezentanții Administrației, organizațiilor și federațiilor pot intra pe terenul unei persoane, în cazuri de urgență, în scopul efectuării de controale, remedierii unor defecțiuni, înlăturării urmărilor unor dezastre și aplicării de măsuri de protecție a mediului înconjurător.




(3) Proprietarii de teren vor fi despăgubiți, potrivit legii, pentru daunele provocate terenului sau culturilor lor, în cazurile menționate la alin. (1) și (2).
	

„Art.34.- (1) Agenția, organizațiile și federațiile beneficiază, în condițiile legii, de un drept de servitute legală de trecere subterană, de suprafață sau aeriană și de un drept de uz asupra terenurilor proprietate publică sau proprietate privată a persoanelor fizice sau juridice situate în vecinătatea amenajărilor de îmbunătățiri funciare, a sistemelor de irigații sau desecare și drenaj, precum și a lucrărilor de apărare împotriva inundațiilor ori de combatere a eroziunii solului.
(2) Drepturile prevăzute la alin.(1) au ca obiect utilitatea publică a bunurilor din fondul dominant, se realizează cu titlu obligatoriu pe toată existența acestora, se exercită fără înscriere în cartea funciară și cuprind dreptul de folosință, întreținerii, reparațiilor și pazei integrității respectivelor bunuri, precum și a înlăturării respectivelor unor dezastre și aplicării de măsurii de protecție a mediului înconjurător, conform prevederilor legale în vigoare.

(3) În scopul acordării de indemnizații și despăgubiri juste aferente exercitării dreptului de servitute și a dreptului de uz, agenția, organizațiile și federațiile, după caz, încheie cu proprietarii terenurilor afectate de exercitarea dreptului de servitute și a dreptului de uz o convenție-cadru, al cărei conținut este stabilit prin hotărâre a Guvernului.

(4) Agenția, organizațiile și federațiile sunt obligate să procedeze la încheierea convențiilor-cadru prevăzute la alin.(3), în termen de maximum 30 de zile de la solicitarea proprietarilor afectați.
  
(5) Dacă, cu ocazia intervențiilor pentru exploatarea, întreținerea, reparațiile și paza integrității amenajărilor de îmbunătățiri funciare, a sistemelor de irigații sau desecare și drenaj precum și a lucrărilor de apărare împotriva inundațiilor ori de combatere a eroziunii solului, se produc pagube proprietarilor din – vecinătatea – acestora, agenția, organizațiile și federațiile, după caz au obligația să plătească despăgubiri în condițiile legii. Cuantumul despăgubirii se stabilește prin acordul părților sau, în cazul în care părțile nu se înteleg, prin hotărâre judecătorească.
 
(6) Despăgubirile prevăzute la alin.(5) se stabilesc avându-se în vedere următoarele criterii:
                     a) suprafața de teren afectată ocazia lucrărilor;
                     b) valorile pentru producțiile estimate ale culturilor și plantațiilor afectate, comunicate de organismele abilitate, precum și amenajările afectate de lucrări;
                     c) valoarea de circulație a bunurilor imobile afectate.
	2. Articolul 34 se modifică și va avea următorul cuprins:
„Art.34.- (1) Agenția, organizațiile și federațiile beneficiază, în condițiile legii, de un drept de servitute de trecere subterană, de suprafață sau aeriană și de un drept de uz asupra terenurilor proprietate publică sau proprietate privată a persoanelor fizice sau juridice situate în cadrul platourilor deservite de amenajările de îmbunătățiri funciare.


(2) Drepturile prevăzute la alin.(1) au ca obiect utilitatea publică a bunurilor din fondul dominant și se realizează cu titlu obligatoriu pe toată existența acestora, se exercită fără înscriere în cartea funciară și cuprind dreptul de folosință, întreținerea, reparațiile și paza integrității respectivelor bunuri, precum și a înlăturării urmărilor unor dezastre și aplicării de măsuri de protecție a mediului înconjurător, conform prevederilor legale în vigoare.
Se elimină

 







Se elimină





Se elimină
















 Se elimină 



	Modificarea art. 34 trebuie corelată cu prevederile art. 4 alin. (1) lit. c) realizarea de către proprietarii de amenajări de îmbunătăţiri funciare a exploatării, întreţinerii şi reparaţiilor amenajărilor de îmbunătăţiri funciare situate pe terenurile pe care le deţin sau, după caz, pe terenurile altora, cu acordul acestora, inclusiv a lucrărilor de reabilitare, executare de investiţii şi suportarea costurilor acestor activităţi. (…) 
Se elimină partea finală a alin. (1) din textul de la Senat, deoarece, conform termenilor definiți în Legea nr. 138/2004, o amenajare de îmbunătăţiri funciare - o reţea de sisteme de irigaţii, sisteme de desecare şi drenaj şi lucrări de apărare împotriva inundaţiilor sau de combatere a eroziunii solului, care deserveşte o suprafaţă de teren definită şi care include terenul, clădirile, echipamentul, drumurile de acces şi infrastructura aferente, necesare pentru a exploata, întreţine şi repara amenajarea şi sistemele componente.


	5.
	
	
	2.La articolul 66, după alineatul (2) se introduce un nou alineat, alin. (21) cu următorul cuprins:
(21)- Prevederile alin. (2) se aplică și la punctele de livrare în amenajările de desecare folosite pentru irigații.
	

	6.
	
	
	3.După articolul 66 se introduce un nou articol, art. 66¹, cu următorul cuprins:
(1) Prevederile art. 66 alin. (4) se aplică deținătorilor de sisteme de irigații locale, independente de infrastructura de îmbunătățiri funciare aparținând domeniului public sau privat al statului sau  sisteme amplasate în afara unui teritoriu distinct hidraulic pentru care se asigură apă pentru irigații prin unul sau mai multe puncte de livrare a apei prin intermediul infrastructurii de îmbunătățiri funciare aparținând domeniului public sau privat al statului.
(2) Deținătorii prevăzuți la alin (1), au următoarele drepturi:
a) de a beneficia de finanțare publică nerambursabilă pentru proiecte de dezvoltare rurală de investiții pentru înființarea/reabilitarea/modernizarea și/sau exploatarea sistemelor de irigații locale;
b) de a prelua din surse autorizate necesarul de apă pentru irigarea culturilor agricole și silvice;
c) de a beneficia de prevederile art. 33 și 34. 
(3) Deținătorii prevăzuți la alin (1), au următoarele obligații:
a) să transmită către Agenție  informații privind tipului sistemului de irigații local inființat; 
b) să transmită anual suprafața agricolă/silvică deservită de sistemul de irigații local; 
c) să dețină autorizație pentru sursa de apă necesară pentru desfășurarea activității de irigații;
d) să doteze sistemul de irigații local cu mijloace de măsurare a consumului de apă și energie electrică pentru irigații;
e) să transmită Agenției situația aplicării udărilor, cultura irigată, precum și datele cu privire la obligațiile prevăzute la lit. d).
(4) În înțelesul prezentei legi, sistemele de irigații locale prevăzute la alin.(1) se pot înființa în cadrul exploatațiilor agricole și pot cuprinde, după caz, elementele componente definite în cadrul sistemului de irigații prevăzut în anexa nr. 1. 
	Pentru a elimina neconcordanțele în ceea ce privește rolul benefic al facilităților acordate utilizatorilor de apă pentru irigații furnizată prin infrastructura principală de irigații de către ANIF.
Astfel, sunt cuprinse în prezenta lege și proprietarii de amenajări locale de imbunătățiri funciare, persoane fizice sau juridice, care nu sunt constituite în organizații ale utilizatorilor de apă pentru irigații și care nu beneficiază în acest moment de facilități.

Beneficiari - orice persoană fizică sau juridică deţinătoare de teren situat în cadrul unei amenajări de îmbunătăţiri funciare şi care beneficiază de servicii de îmbunătăţiri funciare. În cazul amenajărilor de irigaţii, beneficiarii sunt organizaţiile şi federaţiile care au încheiat cu Agenţia sau cu alţi furnizori de apă pentru irigaţii un contract multianual, precum şi ceilalţi proprietari de teren sau persoane care deţin teren în administrare ori în folosinţă, potrivit legii, şi care au încheiat cu furnizorii de apă pentru irigaţii un contract sezonier şi, după caz, un contract de prestări de servicii.
Art. 8. - În realizarea activităţilor de interes public, organizaţiile au următoarele atribuţii:
a) încheie contracte de prestări de servicii de îmbunătăţiri funciare potrivit prevederilor prezentei legi;
a1) organizaţiile/persoanele juridice care deţin în proprietate infrastructura de irigaţii independentă de infrastructura principală a Agenţiei pot încheia contracte cu Agenţia pentru asigurarea apei din alte surse de apă;
a2) pentru organizaţiile/persoanele juridice prevăzute la lit. a1) Agenţia suportă numai costurile cu apa pentru irigat;
(…)

	7.

	
	
	Art.II. – (1) Sistemele de irigații locale se autorizează de către Agenția Națională de Îmbunătățiri Funciare.
(2) Pentru sistemele de irigații locale înființate anterior intrării în vigoare a prezentei legi, beneficiarii au obligația să obțină autorizația de la Agenția prevăzută la alin.(1), în termen de 6 luni de la aprobarea normelor metodologice.
(3) Procedura privind autorizarea sistemelor de irigații locale se stabilește în normele metodologice de aplicare a prezentei legi.
	

	8.
	


















(1) Ministerul Agriculturii şi Dezvoltării Rurale, sub condiţia asumării de către Guvern, prin hotărâre, a Programului
Naţional de Reabilitare a Infrastructurii Principale de Irigaţii, va primi în perioada 2016-2020 suma de 1,015 miliarde
euro necesară reabilitării infrastructurii principale de irigaţii, după cum urmează: în anul 2016, 145 milioane euro,
urmând ca în următorii 4 ani fondurile alocate să crească anual cu circa 17%, astfel încât să se atingă plafonul aprobat
aferent programului de investiţii multianual.

[bookmark: do|arIII|al2](11)Perioada de alocare a sumelor aferente Programului naţional de reabilitare a infrastructurii principale de irigaţii se prelungeşte până în anul 2023, cu încadrarea în limita fondurilor aprobate cu această destinaţie, respectiv suma de 1,015 miliarde euro.

[bookmark: do|arIII|al3](3)Prin derogare de la prevederile art. 42 alin. (1) lit. a) din Legea nr. 500/2002 privind finanţele publice, cu modificările şi completările ulterioare, documentaţiile tehnico-economice aferente obiectivelor, proiectelor sau categoriilor de investiţii, cuprinse în Programul Naţional de Reabilitare a Infrastructurii Principale de Irigaţii din România, se aprobă şi se cuprind în programele anuale de investiţii de către ordonatorul principal de credite, indiferent de valoarea acestora.
	
	Art. III. – Alineatele (1), (1¹) și (3) ale articolului III din Legea nr. 269/2015 privind aprobarea Ordonanței de urgență a Guvernului nr. 4/2015 pentru modificarea Ordonanței de urgență a Guvernului nr. 82/2011 privind unele măsuri de organizare a activității de îmbunătățiri funciare, publicată în Monitorul Oficial, Partea I nr. 843 din 12 noiembrie 2015, cu modificările și completările ulterioare se modifică și vor avea următorul cuprins:
(1)Ministerul Agriculturii și Dezvoltării Rurale, sub condiția asumării de către Guvern, prin hotărâre, a Programului Național de Reabilitare și/sau Înființare a Infrastructurii Principale de Irigații și Infrastructurii de Desecare și Drenaj primește suma de 1,500 miliarde euro necesară pentru reabilitarea acestor infrastructuri.







(1¹) Suma prevăzută la alin.(1) se alocă până în anul 2027, cu încadrarea în limita fondurilor aprobate cu această destinaţie, respectiv suma de 1,500 miliarde euro.



(3) Prin derogare de la prevederile art. 42 alin. (1) lit. a) din Legea nr. 500/2002 privind finanţele publice, cu modificările şi completările ulterioare, documentaţiile tehnico-economice aferente obiectivelor, proiectelor sau categoriilor de investiţii, cuprinse în programul prevăzut la alin.(1), precum și alte investiții în amenajări de îmbunătățiri funciare, se aprobă şi se cuprind în programele anuale de investiţii de către ordonatorul principal de credite, indiferent de valoarea acestora.
	Modificarea vizează prelungirea termenului de implementare a programului având în vedere complexitatea lucrărilor fiind necesară stabilirea unei perioade de realizare de cel putin 3 ani, raportat la  perioadele de timp pentru execuția acestor lucrări care sunt limitate la cateva luni, în afara sezonului de irigații.

Reglementarea are în vedere continuarea cadrului legislativ, prin asigurarea resurselor financiare necesare după anul 2023, atât pentru continuarea lucrărilor aflate în curs  de execuție, cât și pentru susținerea proiectelor aflate în diferite faze de proiectare. 
Totodată, termenul stabilit prin prezenta lege se corelează cu termenul prevăzut în viitorul document programatic 2023-2027, unde finanțarea acestui sector important al agriculturii este prevăzută ca intervenție în cadrul Planului Național Strategic, dedicată sprijinirii investițiilor în infrastructura de irigații.
De asemenea, perioada de implementare stabilită până în anul 2027 implică și actualizarea obiectivelor de investiție cuprinse în acest program, sens în care se propune finanțarea unor amenajări de desecare și drenaj din zonele în care fenomenele de inundații și secetă alternează, astfel încât infrastructura reversibilă să fie utilizată și pentru irigarea suprafețelor cuprinse în aceste amenajări.

	9.
	
	
	Art. IV-Pentru cererile înregistrate de către beneficiarii prevăzuți la art. 66¹ privind decontarea cheltuielilor prevăzute la art.66 alin.(4) din Legea îmbunătățirilor funciare nr. 138/2004, cu modificările și completările ulterioare, în perioada sezonului de irigații, se aplică dispozițiile prezentei legi.
	

	10.
	
	Art.II.- În termen de 30 de zile de la intrarea în vigoare a prezentei legi, Guvernul va aproba, prin hotărâre, conținutul convenției-cadru prevăzută la art.34 alin.(3) din Legea îmbunătăților funciare nr.138/2004, republicată, cu modificările și completările ulterioare.
	Art. V – În termen de 30 de zile de la data intrării în vigoare a prezentei legi, Guvernul modifică și completează normele aprobate prin Hotărârea Guvernului nr. 1.872/2005, cu modificările și completările ulterioare, în conformitate cu dispozițiile prezentei legi. 
	

	11.
	
	
	Art. VI – În termen de 30 de zile de la intrarea în vigoare a prezentei legi, Guvernul aprobă prin hotărâre normele metodologice de autorizare a sistemelor de irigații locale, prevăzute la art. II alin.(3).
	



















Anexa nr.2

AMENDAMENTE RESPINSE
Proiect de Lege pentru modificarea art.34 din Legea îmbunătăţirilor funciare nr.138/2004

	Nr.
Crt.
	Text Lege nr. 138/2004 a îmbunătăților funciare
	Amendamente propuse
	Motivaţie
1. pentru sustinere
2. pentru respingere
	Camera decizională

	0
	1
	2
	3
	4

	5. 
	Art. 34

(1) Administrația, organizațiile și federațiile pot dobândi, în condițiile legii, un drept de servitute asupra terenului unui proprietar, acolo unde se justifică din motive tehnice și economice, cu acordul scris al proprietarilor de teren, potrivit legii.








	Art.34.- (1) Agenția, organizațiile și federațiile beneficiază, în condițiile legii, de un drept de servitute de trecere subterană, de suprafață sau aeriană și asupra terenurilor situate adiacent amenajarilor, proprietate publică sau proprietate privată a persoanelor fizice sau juridice situate în cadrul platourilor deservite de amenajările de îmbunătățiri funciare.

Autor amendament: 
deputat Oana Murariu, Grup USR
deputat Olivia-Diana Morar, Grup PNL

